laion/Wikipedia-Exotic huggingface dataset:
רעות רטיג-וייס

רעות רטיג-וייס (נולדה ב-1984) היא קצינת צה"ל בדרגת אלוף-משנה, מפקדת חטיבת האש 990 בעוצבת הבזק ומפקדת מרכז האש במרכז הלאומי לאימונים ביבשה. רטיג-וייס נולדה וגדלה בראשון לציון. באוגוסט 2002 התגייסה לחיל התותחנים ושירתה בגדוד 334 כלוחמת "מנתץ". לאחר קורס מפקדים וקורס קצינים שובצה כקצינת סיור בגדוד 334 ולאחר מכן מפקדת פלגה בביסל"ת. ב-2005 מונתה למפקדת צוות בהשלמה החילית של קורס קציני תותחנים. בתקופת מלחמת לבנון השנייה הייתה בקורס מ"פים ובמינוי חירום שימשה קצינת ניהול אש בגדוד 334. בסוף 2006 מונתה למפקדת סוללה בגדוד 334. ב-2008 עברה קורס מפעילי כטב"ם בחיל האוויר, שימשה מפקדת פלגה ביחידת זיק וכראש מדור כטב"ם במפקדת קצין תותחנים ראשי. במבצע צוק איתן שימשה מפקדת תא תקיפה באוגדת עזה. לאחר לימודי תואר ראשון מונתה לקצינת אג"ם מרכז האש בפיקוד הדרום. בשנים 2017–2019 פיקדה על יחידת רוכב שמיים ובכך הייתה האישה הראשונה שפיקדה על יחידה זו. לאחר מכן שירתה כמפקדת ענף קצינים בחיל התותחנים. ביוני 2022 מונתה למפקדת חטיבת האש בעוצבת הבזק ולמפקדת מרכז האש במרכז הלאומי לאימונים ביבשה, והועלתה לדרגת אלוף־משנה. היא האישה הראשונה בתולדות צה"ל שמונתה למפקדת חטיבה. היא גם הקצינה הלוחמת הראשונה שהגיעה לדרגת אלוף־משנה בחיל התותחנים. כמפקדת חטיבה השתתפה בלחימה במלחמת חרבות ברזל. רטיג-וייס מתגוררת במודיעין. לה ולבן זוגה עמרי, ששירת כמפקד גדוד בחיל התותחנים, שלוש בנות. היא בוגרת המכללה לפיקוד ולמטה ובעלת תואר ראשון במדע המדינה והיסטוריה של עם ישראל מהאוניברסיטה העברית בירושלים ותואר שני בדיפלומטיה וביטחון מטעם אוניברסיטת תל אביב. המח"טית הראשונה בצה"ל: "מקווה שאני נותנת לילדות שלי השראה", סרטון בערוץ "חדשות 13", באתר יוטיוב (אורך: 07:24) היסטוריה בצה"ל: הכירו את המח"טית הראשונה בצבא, באתר מעריב אונליין, 16 ביוני 2022 הרמטכ"ל העניק דרגות אל"ם לרעות רטיג-וויס, באתר צה"ל, 16 ביוני 2022 אריה יואלי, ‏בפעם הראשונה בצה"ל: אישה מונתה למפקדת חטיבה לוחמת, באתר "סרוגים", 16 ביוני 2022 יואב זיתון, לראשונה בצה"ל: אישה תפקד על חטיבה קרבית, באתר ynet, 16 ביוני 2022 פרסום המינוי בדף הפייסבוק של עוצבת הבזק יואב זיתון, מבצע "הכדור האחרון": צלף ה"טופ" של חמאס שחוסל - והמח"טית שסגרה חשבון | תיעוד בלעדי, באתר ynet, 23 באוגוסט 2024 נא להכיר: מפקדת "רוכב שמיים" הראשונה, באתר צה"ל, 16 בינואר 2017
לא שם זין (סרט)

לא שם זין הוא סרט ישראלי בבימויו של שמואל אימברמן שיצא לאקרנים בשנת 1987 המבוסס על ספר בעל אותו שם מאת דן בן אמוץ עם איקה זוהר וענת וקסמן בתפקידים הראשיים. עיקר עלילת הסרט היא סיפור אהבה שמתחיל בין צעירים לפני גיוס לצה"ל, רפי (איקה זוהר) ונירה (ענת וקסמן), ומסתבך בעקבות פציעתו של רפי במהלך שירותו. רפי, בחור מלא שמחת חיים שהתנדב לחטיבת הצנחנים, נפגע בתקרית ירי עם מחבלים והופך למשותק ברגליו. הוא נאלץ ללמוד מחדש כיצד לבצע פעולות גופניות פשוטות כמו ישיבה ועשיית צרכים ונאלץ להתרגל לתדמית החדשה של גופו. הדבר שמציק לו ביותר הוא אי הידיעה לגבי יכולתו המינית. רפי לא יודע אם הוא הפך לאימפוטנט והוא אינו מקבל הדרכה לתפקוד מיני במצב נכותו. רפי מתרחק מנירה ומסלק אותה מחייו בשל הבושה בתדמית גופו החדשה וחושב שהיא רוצה אותו מתוך רחמים אליו. הוא נמלא חששות, נכנס לדיכאון, שוקל להתאבד. גם משפחתו נכנסת לסחרור. אבי המשפחה (שמואל שילה) מנסה להתאבד ואחיו של רפי, אלי (שמואל וילוז'ני) מציל את האב. ידידו החדש והנכה של רפי, אמנון, מנסה לשדל אותו לבדוק את תפקודו המיני עם זונה, אך רפי מסרב. לאחר שחברו הטוב יגאל נהרג בפיגוע, רפי מחליט להתחיל להשתקם ולהשלים עם תדמית גופו. בסופו של דבר, רפי משלים עם נכותו, חוזר אל אהובתו, נירה, ומגלה יחד איתה שכושרו המיני לא אבד. "לא שם זין", במסד הנתונים הקולנועיים IMDb (באנגלית) "לא שם זין", באתר AllMovie (באנגלית) "לא שם זין", באתר ספר הקולנוע הישראלי "לא שם זין", באתר אידיבי "לא שם זין", במסד הנתונים הקולנועיים KinoPoisk (ברוסית) "לא שם זין", במיזם "אישים" לתיעוד היצירה הישראלית
אליהו פאלומבו

הרב אליהו פאלומבו או אליה פאלומבו היה ראש ישיבה ואב בית דין ורבה של קושטא בסוף המאה ה-18, ומחבר ספר יד המלך. היה אב בית דין איסור והיתר בקושטא בחשון התקל"ג (1772), בשנת 1788 כבר אישר בתור חבר בית דין הגדול של העיר הסכמות שתיקנו חברי בית דין לאיסור והיתר. נישא לריינה, שנפטרה בי"ד אייר התקמ"ז (1787). חתם על פסקי דין יחד עם רבי אברהם מיוחס מחבר ספר בני אברהם, רבי נסים גבאי ועוד. בשנת התקמ"ט (1792) חתם כבר כרב העיר בקושטא. התפרסם בשל חיבורו החשוב על הרמב"ם. התכתב עם רבני דורו, וביניהם רבי נסים גבאי מחבר ספר פאת נגב. ילדיו היו רבי יהושע ורבי אברהם פאלומבו. רבי אליהו העמיד תלמידים הרבה, וביניהם רבי אליעזר די טולדו, רבי אברהם הכהן ורבי אליהו עניו, שהיה רבה של קושטא ורב בבאלאט. יד המלך (שאלוניקי תקס"ד) - חידושים על הרמב"ם. פנקס בית הדין בקושטא, הוצאת אורות יהדות המגרב, עמוד 90 יד המלך, גישה מקוונת באתר הספרייה הממלכתית של רוסיה רבי אליהו פאלומבו, יד המלך, באתר היברובוקס אליה פאלומבו, דף שער בספרייה הלאומית פנקס בית הדין בקושטא, פנקס איסור והיתר, תעודות מו, יג, סא, יא, כט ועוד ח'אסקוי, מצבה 8 בני אברהם, אה"ע סימן א' יו"ד סימן ט"ו ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
אריק פריגרה

אריק סטיבן פריגרה ברנהאם (בספרדית: Erick Steven Ferigra Burnham; נולד ב-7 בפברואר 1999) הוא כדורגלן אקוודורי, המשחק בעמדת הבלם בלאס פאלמאס מהליגה הספרדית השנייה ובנבחרת אקוודור. פריגרה החל את הקריירה שלו בקלמה, שהייתה האקדמיה של ברצלונה באקוודור. ב-2017 הוא עבר לאיטליה לפיורנטינה, ולאחר מכן לטורינו, כשברצלונה מקבלת 15% מדמי ההעברה. הוא ערך את הופעת הבכורה שלו בטורינו ב-12 באוגוסט 2018 בניצחון 4–0 על קוסנזה במסגרת הגביע האיטלקי. ב-5 באוגוסט 2019 הושאל לאסקולי מהסרייה ב'. הוא ערך את הופעת הבכורה בקבוצה ב-24 באוגוסט, בניצחון 1–3 על טרפאני קלצ'ו. ב-7 ביוני 2021 חזר פריגרה לספרד לאחר שחתם על חוזה לשלוש שנים עם בלאס פאלמאס מליגת המשנה. הוא ערך את הופעת הבכורה בקבוצה ב-15 באוגוסט בתיקו 1–1 נגד ריאל ואיאדוליד. באוקטובר 2020 זומן לנבחרת אקוודור לראשונה, וערך את הופעת הבכורה שלו ב-8 באוקטובר במסגרת מוקדמות גביע העולם נגד ארגנטינה, משחק אותו הפסידה נבחרתו 0–1. אריק פריגרה, ברשת החברתית אינסטגרם אריק פריגרה, באתר Transfermarkt אריק פריגרה, באתר Soccerway אריק פריגרה, באתר BDFutbol אריק פריגרה, באתר National Football Teams אריק פריגרה, באתר FootballDatabase.eu Erick Ferigra, nuevo refuerzo de la UD Las Palmas | Las Palmas - Web Oficial, Erick Ferigra, nuevo refuerzo de la UD Las Palmas | Las Palmas - Web Oficial (בספרדית)
קרלסון

האם התכוונתם ל... אוואנס קרלסון – איש צבא אמריקאי ארוויד קרלסון – מדען שוודי ג'ון רוי קרלסון – עיתונאי אמריקאי הרברט קרלסון – כדורגלן שוודי טאקר קרלסון – עיתונאי אמריקאי ינגוואר קרלסון – פוליטיקאי שוודי צ'סטר קרלסון – ממציא אמריקאי התאומים קרלסון – תאומים דוגמנים אמריקאים
אליהו עניו

רבי אליהו עניו או מהר"א עניו (נפטר ב-1832) היה רבה של קושטא וראש ישיבה בבאלאטה שבעיר במאה ה-19. תלמידו המובהק של רבי אליהו פאלומבו בישיבתו בקושטא למד. ומשנות העשרים של המאה ה-19 כיהן כדיין בעיר. משנת 1824 נמנה כאחד משלשת רבני העיר שאישרו הסכמה של בית דין איסור והיתר של קושטא. המסיונר יוסף וולף מונה אותו כראשון רבני העיר בשנת 1826. בשנת ה'תקצ"ב הסכים לספר "הי"א שיחתי" לרבי יצחק אלימלך, שם הוא מכונה "הרב המופלא תנא דבי אליהו ראש על ארץ קושטא". התכתב בהלכה גם עם רבי שמואל חיים נפטר בראשית שנת התקצ"ג (1832) ונספד על ידי רבני דורו, בין היתר רבי שלמה חכים, רבה של אזמיר, ספד לו בשבת תשובה. רבי אליעזר די טולדו, מחבר שו"ת משנת ר' אליעזר. חכם יצחק אקשוטי מחבר ספר בני ישחק ודיין בקושטא. לאחר מותו נדפס חיבורו קונטרס דבר אליהו, ספר הזכרונות ופסקי דינים של הרב אליהו, בסוף ספרו של תלמידו, שו"ת משנת רבי אליעזר חלק ב', לספר הסכמה ממנו. פנקס בית הדין בקושטא, הוצאת אורות יהדות המערב, עמוד 90. משנת רבי אליעזר חלק ב', קונטרס דבר אליהו, באתר היברובוקס מופיע ראשון בהקדמת תלמידיו לספרו יד המלך פנקס בית הדין בקושטא, פנקס או"ה תעודה עז קושטא תקצ"ב שמן המשחה, הלכות עבודה זרה סימן ו' כסא שלמה, דרוש א' ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
Keurig Dr Pepper

Keurig Dr Pepper (בעברית: קיוריג דר' פפר) הוא תאגיד אמריקאי המייצר ומשווק מוצרי משקאות ומכונות קפה מגוונים. הנהלתו ממוקמת במסצ'וסטס. התאגיד הוקם בשנת 2018 תוך מיזוג של מספר חברות. בבעלות מחזיקי מניות של Pepper Snapple Group נותרו כ-13 ממניות התאגיד, בעלי Keurig קיבלו כ-13% והיתר 73-74% נמצאו בבעלות Keurig JAB Holding Company הגרמנית. מפעלי התאגיד מייצרים 125 סוגים של משקאות. בחברה עובדים מעל ל-27 אלף עובדים. עסקי התאגיד בקנדה מנוהלים על ידי Canada Dry Motts. חברה לייצור קפה (Green Mountain Coffee Roasters (GMCR הוקמה כחברה פרטית בשנת 1981 בורמונט. היא גדלה בהדרגה ובשנת 1993 היו לה כ-2,400 לקוחות שרכשו את המוצר בסיטונאות. בשנת 1993 בעלי חברת Keurig לייצור מכונות קפה נכנסו לעסקים משותפים עם החברה וכעבור עשור נרכשו על ידי GMCR. בשנת 2011 נחתמו הסכמים על התקנת מכונות קפה מתוצרת החברה בסניפי דאנקן דונאטס וסטארבקס. בשנת 2014 שם החברה שונה ל- Keurig Green Mountain. בדצמבר 2015 החברה נרכשה על ידי JAB Holding Company הגרמנית תמורת 13.9 מיליארד $ במזומן. קוקה קולה שבבעלותה היו 17.4% של חברה תמכה במהלך שהסתיים במרץ 2016. Keurig Green Mountain המשיכה לפעול כיחידה נפרדת תחת הנהלה ישנה. ביולי 2018 הוחלט לרכוש Dr Pepper Snapple Group תמורת 18.7 מיליארד $. התוצאה הייתה הקמת Keurig Dr Pepper שהיא חברת משקאות השלישית בגודלה בארצות הברית. ב-10 ביולי 2018 התחיל מסחר של מניות החברה בבורסה לניירות ערך בניו יורק. בשנת 2020 המסחר עבר לנסד"ק וחברה נכללת במדד נאסד"ק 100. סבן אפ (בארצות הברית בלבד) ד"ר פפר (בארצות הברית בלבד) קיוריג (מכונות קפה) RC קולה (בארצות הברית בלבד) שוופס (צפון אמריקה) Yoo-hoo אתר האינטרנט הרשמי של Keurig Dr Pepper (באנגלית) אתר האינטרנט הרשמי של Keurig Dr Pepper (באנגלית) Keurig Dr Pepper, ברשת החברתית אקס (טוויטר) נתונים פיננסיים, 2022 "Keurig to Take Control of Dr Pepper in $18.7 Billion Deal". Bloomberg.com (באנגלית). 2018-01-29. נבדק ב-2022-06-18. ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
ארלוזאורוס

ארלוזאורוס (שם מדעי: Aralosaurus; מילולית: "לטאת ימת אראל") הוא סוג של דינוזאור ממשפחת ההדרוזאוריים שהתקיים במשך הקרטיקון עליון שלפני 83.6 מיליון שנה מזמננו במרכז אסיה. המאובנים שלו ידועים מתצורות בוסטוב (Bostobe Formation), קזחסטן מהם התגלו רק שרידי גולגולת אחורית ללא הלסת התחתונה. הסוג תואר בידי החוקר הרוסי "אנטולי קונסטאנטינוביץ' רוז'דסטוונסקי" (Anatoly Konstantinovich Rozhdestvensky) ב-1968 ונכלל בו מין יחיד - Aralosaurus tuberiferus. בעבר מין זה נחשב לבן לסוג קנרדיה (Canardia) שהתגלה בצרפת. הארלוזאורוס היה דומה מעט לקריטוזאורוס וכמותו השתייך לתת-משפחת הלאמבאוזאוריים. הוא היה בעל קשת אף רחבה שהתקמרה כלפי מעלה בצורה דמוית "אף נשרי". גודל הגולגולת הגיע לאורך 65 ס"מ בממוצע וגודל הדינוזאור הגיע ל-6.5 מטרים. הוא היה חסר בליטות רחבות על גולגולתו האחורית וייתכן שתקשר באמצעות ניפוח של דרכי הנשימה. דינוזאור זה כנראה רעה בעדרים נודדים אחרי צמחייה שופעת לאורך חופי הים הכספי הקדום לאורך הקמפן שלפני 83.6 מיליון שנה מזמננו. מדיה וקבצים בנושא ארלוזאורוס בוויקישיתוף ארלוזאורוס, באתר האנציקלופדיה של החיים (באנגלית) ארלוזאורוס, באתר GBIF (באנגלית)
אריסטוסוכוס

אריסטוסוכוס (שם מדעי: Aristosuchus) הוא סוג של דינוזאור קטן ממשפחת הקומפסוגנתוסיים שהתקיים באירופה במשך הקרטיקון שלפני 123 עד 130 מיליון שנה מזמננו. הסוג תואר בידי החוקר האנגלי ריצ'רד אוון ב-1876 ממאובנים שהתגלו באי וייט, אנגליה כשמשמעות שמו מיוונית היא: "ἄριστος" - אצילי, "σουχος" - תנין (כינוי יווני לאל המצרי סבכ), כלומר: "תנין אצילי". בסוג זה נכלל מין יחיד - Aristosuchus pusillus, שפירושו: "קטן". האריסטוסוכוס היה תרופוד קטן דו-רגלי שגודלו הוערך לפי החוקר גרגורי ס. פאול באורך 2 מטרים ומשקל של 30 ק"ג. הוא היה בעל מפרקי רגליים גמדיים יחסית, טפרים ארוכות וייתכן שהיה מכוסה נוצות בדומה לקרוביו כמו הקומפסוגנתוס. במקור מין זה נחשב לבן לסוג פואקילופלירודון הענקי, אך בהמשך הוחלט להפריד אותו. על פי מספר חוקרים סוג זה גם טקסון מבוטל מספק. מדיה וקבצים בנושא אריסטוסוכוס בוויקישיתוף אריסטוסוכוס, באתר האנציקלופדיה של החיים (באנגלית)
גרין (סרט)

גרין הוא סרט קולנוע ישראלי משנת 1984 בכתיבתו ובימויו של גדעון קולירין, עם יוסף שילוח, אביבה פז ופיטר פריישטדט בתפקידים הראשיים. העלילה היא על חוקר פרטי המחפש את האמת בדבר תעשיין הסוגר את מפעלו. חקירתו מביאה לגילויים לא צפויים ומפתיעים ומסתיימת באופן טראגי. הסרט הוקרן בפסטיבל הסרטים הבינלאומי סן סבסטיאן אך בישראל קיבל ביקורות שליליות והורד מהאקרנים לאחר שבועיים. אריה בן דרור (יוסף שילוח) הוא חוקר פרטי בן 50, לשעבר איש המוסד. הוא נאלץ לעזוב את המוסד בעקבות פעולה כושלת בפריז עליה פיקד "גרין". אריה חיפה עליו ונאלץ לעזוב את המוסד בעוד שגרין התקדם בתפקידים. אריה מקבל בקשה ממר פלדי (גיורא שמאי) לחקור בעל מפעל טקסטיל שמבקש לסגור את המפעל. אלכס ברנע (פיטר פריישטט) הוא בעל מפעל טקסטיל גדול בעיירת הפיתוח "משעולים". כל אנשי העיירה עובדים במפעל ויוצאים להפגנות נגד סגירת המפעל ובראשם ראש המועצה הצעיר והנאה אבניאל קינן (עמוס לביא). אבניאל בן ה-25 מנהל רומן אינטימי עם רחל ברנע (אביבה פז) בת ה-40, אשתו של אלכס. אלכס ומנכ"ל המפעל בראון (רולף ברין) אינם מרוצים מחקירותיו של אריה ושולחים את העבריינים בן דוד (מושון אלבוחר) ומורי (יונתן צ'רצ'י) לאיים עליו אבל הוא מתגבר עליהם. הוא מבקש מידידו לשעבר אלפנדרי (ג'וקי ארקין) לעזור לו אבל הוא מסרב. רק ידידו הקוקסינל (ישראל גוריון) מסכים לעזור לו במעקבים אחרי אלכס ובראון. בינתיים מכיר אריה את רחל ומתחיל ביניהם סיפור אהבה רומנטי ואירוטי והיא מודיעה לאבניאל על הפסקת יחסיהם. אבניאל טוען שאיום הסגירה של אלכס הוא רק כדי לקבל סובסידיה מהממשלה. הוא מבקש ממנו גם לברר במוסד היתומים "בית דינהל" בו גדל, מי הוריו. אריה נתקל בסירוב של מנהל הבית (לואיס רוזנברג) לגלות לו פרטים. שני העבריינים מצליחים לשרוף את אגף המסמכים של בית היתומים. קצין המשטרה אבני (אילן דר) ידידו של אריה, מבטיח לו לחקור את העניין ב"בית דינהל" ומגלה שהיה שם אונס של בת 15 וכי מהאונס הזה נולד ילד שגדל במוסד. הוא מוסר לאריה את תמונת הנאנסת ומתברר לתדהמתו שזו רחל. לאריה ידוע שהחוקר הפרטי ארז ירושלמי (חיים שנער) גם כן ניהל חקירה בנושא ונפטר כעבור זמן קצר מהתקף לב. הוא מבקר את אלמנתו סוניה (פנינה פורטר) ומוצא בדירתה תמונה ישנה של רחל משחקת עם ילד שברור שהוא אבניאל. רחל מספרת לו על האונס וכי נאמר לה שהבן שנולד נפטר אחר כך. הוא מעמת אותה עם האמת המרה והיא נדהמת. מסתבר לה שניהלה יחסים של גילוי עריות עם בנה. היא לא עומדת בזה ומתאבדת. גרין, במיזם "אישים" לתיעוד היצירה הישראלית גרין, בספר הקולנוע הישראלי גרין, באתר אידיבי יורם פורת, סרט ישראלי חדש - האם יש חיים אחרי המצלמה?, חדשות, 10 ביוני 1984 - ביקורת
סגן מושל פנסילבניה

סגן מושל פנסילבניה (באנגלית: Lieutenant Governor of Pennsylvania) הוא סגנו של מושל פנסילבניה ותפקיד חוקתי בקהיליית פנסילבניה. סגן המושל נבחר לתקופת כהונה בת ארבע שנים באותו מחזור בחירות של המושל. כל מפלגה בוחרת מועמד לתפקיד סגן מושל ללא קשר לבחירות המקדימות של המושל. הזוכה בפריימריז לתפקיד סגן המושל עולה לאחר מכן לאותו כרטיס עם המועמד לתפקיד המושל, לצדו הוא מתמודד כעמית למרוץ באותו פתק הצבעה. סגן המושל מתפקד כנשיא הסנאט של פנסילבניה והוא הראשון בסדר הירושה של המושל – במקרה שהמושל נפטר, מתפטר או עוזב בדרך אחרת את תפקידו, מתמנה סגן המושל למושל. סגן המושל המכהן הוא אוסטין דייוויס מהמפלגה הדמוקרטית. משרת סגן המושל נוסדה מכוח החוקה של 1873. בדומה לתפקיד המושל, החוקה של 1968 הפכה את סגן המושל כרשאי להיבחר לתקופת כהונה נוספת בת ארבע שנים. התפקיד הפורמלי היחיד של נושא המשרה הוא לשמש כנשיא הסנאט המדינתי וכיושב ראש מועצת החנינות ומועצת החירום של פנסילבניה. סגן המושל עובד פעמים תכופות על מיזמים נוספים והוא כפוף ללוח זמנים מוגדר באירועים קהילתיים, נאומים ושאר פעילויות שונות. מלא של אירועים קהילתיים ונאום. פנסילבניה היא המדינה היחידה המספקת מעון רשמי לסגן המושל – סטייט האוס (אנ'). המעון נבנה בשנת 1940 ולפני כן היה "מעון הקיץ" של המושל. הוא הפך לזמין עבור סגן המושל ב-1968 כאשר הושלם מעון המושל הנוכחי בהאריסברג. מדיה וקבצים בנושא סגן מושל פנסילבניה בוויקישיתוף אתר האינטרנט הרשמי של סגן מושל פנסילבניה חוקת פנסילבניה | פרק 4, סעיף 13, באתר האספה הכללית של פנסיבניה (באנגלית) חוקת פנסילבניה | פרק 4, סעיף 14, באתר האספה הכללית של פנסיבניה (באנגלית)
פרסי TCA

פרסי TCA הם פרסים המוענקים על ידי איגוד מבקרי הטלוויזיה כהוקרה למצוינות בטלוויזיה. ישנן 11 קטגוריות, המוענקות מדי קיץ. בשל מגפת הקורונה, בשנים 2020 ו-2021 הוענקו באינטרנט. פרסי TCA מוענקים כעת בקטגוריות הבאות: תוכנית השנה תוכנית חדשה יוצאת דופן הישג אישי בדרמה הישג אישי בקומדיה הישג יוצא דופן בדרמה הישג יוצא דופן בקומדיה הישג יוצא דופן בסרט, מיני-סדרה וספיישל הישג יוצא דופן בחדשות ובמידע הישג יוצא דופן בתוכנית מציאות הישג יוצא דופן בתוכנית מערכונים/מגוון הישג יוצא דופן בתוכנית לנוער פרס מפעל חיים פרס מורשת אתר האינטרנט הרשמי של פרסי TCA (באנגלית) פרסי TCA, ברשת החברתית פייסבוק Goldberg, Lesley (14 בספטמבר 2020). "'Watchmen' Rules 2020 TV Critic Awards Winners". The Hollywood Reporter. נבדק ב-14 בספטמבר 2020. {{cite web}}: (עזרה)
תוכנית פיהרמן

תוכנית פיהרמן הייתה תוכנית של מהגרים גרמנים באורוגוואי לפלישת גרמניה הנאצית אל אורוגוואי. היא נקראת על שם העומד בראשה, ארנולף פיהרמן. במרכזה של התוכנית עמד ארנולף פיהרמן, אזרח גרמני שהיגר בסוף מלחמת העולם הראשונה לסלטו שבאורוגוואי. במרץ 1937 פיהרמן נבחר להיות נשיא מרכז התרבות הגרמני-אורוגוואי בסלטו, אשר זה עתה הוקם. חודשיים לאחר מכן, הוא השתתף בחגיגות המקומיות לכבוד האימפריה האיטלקית שהייתה אז תחת משטרו הפשיסטי של מוסוליני. בסוף שנות ה-30 הקדיש פיהרמן את רוב זמנו לצילום ואקטיביזם נאצי. הוא החל להפיץ חוברות תעמולה נאצית אנטישמיות, וזוהה כמנהיג של קבוצה נאצית שפעלה בסלטו ובעיר השכנה קונקורדיה שבארגנטינה. פיהרמן חשב שאורוגוואי יכולה להפוך לקרש קפיצה לפלישה למדינות שכנות, במיוחד ארגנטינה וברזיל. לפי התוכנית, חייליו במונטווידאו יתארגנו בשני גדודי ארטילריה ופרשים, שתי פלוגות בקולוניה דל סקרמנטו, פריי בנטו, ריברה וארטיגס ובמקביל גדוד נוסף בסלטו. עוד פירטה התוכנית כי היהודים, המנהיגים הפוליטיים והבונים החופשיים יירדפו ויושמדו. לפי התכנון הפלישה הייתה אמורה להסתיים תוך 15 ימים. כשנודע לממשל באורוגוואי על התוכנית, פיהרמן נעצר בקונקורדיה והועבר לתחקור בבואנוס איירס, כדי לתת הסברים על תוכנית כיבוש נוספת, הפעם בפטגוניה. משלא נמצא בסיס ראייתי, הוא חזר לאורוגוואי בספטמבר 1941 לבקשת בית המשפט. שם, הוא העיד על תוכניות הכיבוש של אורוגוואי. בפברואר 1944 ניתן גזר הדין של הקבוצה בראשותו. הוא קיבל את העונש הכבד ביותר מבניהם – שנת מאסר. בנובמבר 1946, לרגל הביקור השנתי בבתי הכלא, שוחררו פיהרמן וחסידיו בשל התנהגות טובה.[דרושה הבהרה] מבצע בוליבר הסדר החדש Fuhrmann Confessed Author of Plan to Seize Uruguay as a German Colony, הניו יורק טיימס, ‏1 ביולי 1940 ⁨NAZI LEADER ARRESTED TN URUGUAY FUEHRER OF SOUTH _JMFRfCA ⁩ | ⁨The Palestine Post⁩ | 13 August 1940 | Newspapers | The National Library of Israel, www.nli.org.il (באנגלית) Nazi Leader Arrested in Argentina - Jewish Telegraphic Agency, Jewish Telegraphic Agency, ‏2 ביולי 1940 "El Mercosur que querían los nazis". Diario EL PAIS. אורכב מ-המקור ב-15 ביוני 2013. נבדק ב-8 במאי 2022. {{cite web}}: (עזרה)
דיוגו קטרינו

דיוגו קטרינו דה סילבה (בפורטוגזית: Diogo Catarino da Silva; נולד ב-9 בינואר 1990), המוכר יותר בשם קטרינו (בפורטוגזית: Catarino) הוא כדורגלן חופים ברזילאי המשחק בעמדת הבלם בנבחרת ברזיל בכדורגל חופים. גביע העולם בכדורגל חופים (1): 2017 משחקי החוף העולמיים (1): 2017 הגביע הביניבשתי (1): 2016 מוקדמות גביע העולם בכדורגל חופים (דרום אמריקה) (2): 2017, 2019 מונדיאליטו (2): 2016, 2017 אליפות דרום אמריקה בכדורגל חופים (1): 2017 משחקי החוף הדרום אמריקאים (1): 2016 גביע אירופה לאלופות בכדורגל חופים (1): 2017 גביע צ'לנג' (1): 2022 גביע ליברטדורס (2): 2016, 2017 אליפות ברזיל (3): 2017, 2019, 2020 הגביע הברזילאי (1): 2012 אליפות איטליה (1): 2013 הגביע האיטלקי (1): 2019 אליפות פורטוגל (1): 2016 אליפות פולין (1): 2022 אליפות רוסיה (1): 2017 אליפות איחוד האמירויות הערביות (1): 2021 כוכבי כדורגל החופים (1): נבחרת החלומות העולמית: 2021 לאומיים קבוצתיים מדיה וקבצים בנושא דיוגו קטרינו בוויקישיתוף דיוגו קטרינו, ברשת החברתית אינסטגרם הפרופיל של קטרינו באתר הרשמי של Beach Soccer Worldwide ראש העין זוכה בגביע צ'לנג' 2022
הליגה הצפון אירופית

הליגה הצפון אירופית (באנגלית European North Basketball League; או בקיצור: ENBL) היא ליגת כדורסל אזורית אירופאית שהוקמה בשנת 2021. הליגה מורכבת ממספר משתנה של קבוצות מצפון-מזרח אירופה ומרכז אירופה. בעונת 2022/23 קבוצות חולקו ל-2 בתים. בהמשך הקבוצות החזקות יעלו לפיינל פור. דנמרק באקן ברס דנמרק סבנדבורג ראביטס אסטוניה טרטו אסטוניה קיילה ליטא יובנטוס ליטא שיאוליאי פולין ז'לונה גורה פולין סטארט לובלין בריטניה בריסטול פליירס בריטניה ניוקאסל איגלס בלגיה לייז' באסקט בולגריה ספרטק פלבן צ'כיה ברנו לטביה ולמיירה הולנד לנדסטדה האמרס רומניה CSO וולונטארי
גרמנית עילית עתיקה

גרמנית עילית עתיקה (בגרמנית: Althochdeutsch; או בקיצור: Ahd) היא השלב המוקדם ביותר בהתפתחותה של השפה הגרמנית. שדוברה, בערך, בין השנים 750 ל-1050 לספירה. בתקופה זו לא הייתה קיימת שפה גרמנית רשמית אחידה. לפיכך, הכינוי "גרמנית עילית עתיקה" מתייחס למכלול הלהגים שעברו מעתק הגאים בשם מעתק ההגאים של הגרמנית העילית (אנ'). בראשיתה של תקופה זו, הלהג העיקרי של השפה היה מדובר בממלכות גרמניות עצמאיות. ב-788, עקב כיבושיו של קרל הגדול, חוותה השפה שינויים. במהלך תקופה זו נוצר לראשונה גבול נראה לעין בין תחום הדיבור של הגרמנית העלית העתיקה למקבילתה הצרפתית. הטקסטים בגרמנית עילית עתיקה ששרדו כולם נכתבו בכתבי קודש נזיריים, וכתוצאה מכך, רובם המכריע הם דתיים באופיים או, כאשר הם חילונים, שייכים לתרבות הספרותית הלטינית של הנצרות. הטקסטים הכתובים המוקדמים ביותר בגרמנית גבוהה עתיקה ותרגומים בין-ליניארים לטקסטים לטיניים הופיעו במחצית השנייה של המאה ה-8. חשיבותה של הכנסייה בכתיבת טקסטים והפעילות המיסיונרית הענפה של התקופה הותירו את חותמם על אוצר המילים של הגרמנית העילית העתיקה, עם שאילות מילים חדשות רבות ומטבעות לשון חדשים המייצגים את אוצר המילים הלטיני של הכנסייה. הגרמנית העילית העתיקה משמרת במידה רבה את מערכת ההטיה הסינתטית שירשה מהשפות הגרמאניות הקדומות, אך סוף תקופתה מסומנת בשינויים צלילים המשבשים את דפוסי ההטיה הללו, מה שהוביל לשינויים בדקדוק של הגרמנית העילית התיכונה. בתחביר, השינוי החשוב ביותר היה פיתוח זמנים פריפרסטיים חדשים לביטוי העתיד והפאסיבי. מדיה וקבצים בנושא גרמנית עילית עתיקה בוויקישיתוף גרמנית עילית עתיקה, באתר אנציקלופדיה בריטניקה (באנגלית) שפה גרמנית - גרמנית גבוהה קדומה, 750-1050, דף שער בספרייה הלאומית ערך זה הוא קצרמר בנושא גרמניה ובנושא בלשנות. אתם מוזמנים לתרום לוויקיפדיה ולהרחיב אותו.
א שבת טיש

א שבת טיש הוא אלבום אולפן של זמירות שבת המכיל לחנים של המלחין חיים בנט ושר אותו סולו הזמר שלמה כהן האלבום מכיל 15 רצועות והוא יצא לאור בשנת 2000 בחברת התקליטים גל פז. השיר הראשון באלבום אוהבי ה' בוצע על ידי שלמה כהן ומקהלת רננו חסידים באלבום אוהבי ה' בשנת 1993. דף האלבום 'א שבת טיש', באתר jewishmusic א שבת טיש, האלבום להאזנה, באתר קול הלשון
אוהבי ה'

שגיאות פרמטריות בתבנית:אלבום 'סוג: אלבום אולפן' אינו ערך חוקי אוהבי ה' הוא אלבום מוזיקה של מוזיקה חסידית בלחניו של חיים בנט בביצוע סולו של הזמר החסידי שלמה כהן ומקהלת רננו חסידים. על העיבוד המוזיקלי של האלבום רובי בנט. האלבום מכיל 10 רצועות והוא יצא בשנת 1993. את השיר אוהבי ה' ביצע שוב שלמה כהן באלבום א שבת טיש. חיים בנט שלמה כהן מקהלת רננו חסידים רובי בנט דף האלבום אוהבי השם, באתר jewishmusic